Foto: AFP Suriya tashqi ishlar vaziri Valid Muallim “Oq kaskalilar” Idlibda kimyoviy hujumni sahnalashtirishda qo‘llash uchun 44 bolani o‘g‘irlaganini aytdi. “Oq kaskalilar” kabi soxta tashkilotni tuzish ortida britan maxsus xizmatlari turadi – ular bu tashkilotni moliyalashtiradi, boshqaradi. Ular kimyoviy hujum qo‘llanganining sahnalashtirilishini tashkillashtirish ortida turgan va hozir ham Idlibda kimyoviy hujum qo‘llanishi bilan bog‘liq vaziyatni sahnalashtirishga tayyorlanishmoqda”, deb aytgan Muallim. “Ma’lumotlarimizga ko‘ra, ular bu ishni amalga oshirish uchun Idlib hududida 44 bolani o‘g‘irlashgan”, deb qo‘shimcha qilgan suriyalik vazir.